Maiade Riviera kaardi leiate  siit >>>.    Acapulco rahavoogude poolt hellitatud Mehhiko valitsus hakkas 60-ndate aastate lõpus otsima uut kohta, mida riigikassa lüpsilehma rolli saaks sobitada.  Arvutiprogramm valis potentsiaalse kuurordi jaoks kõige sobivamaks kohaks välja väikese madala ala inimtühjal Kariibi mere rannikul. Tegemist oli tõelise kolkaga, millel polnud isegi osariigi staatust. Algas kibekiire ehitustöö, tuhanded mangroovid  tiriti välja ja vähem kui 10 aastaga sündis rahvusvahelise tasemega kuurort koos selle juurde  kuuluva hädavajaliku infrastruktuuriga.  Cancun avati ametlikult 1974. aastal, samal aastal moodustati Quintana Roo osariik. Järgnevatel aastakümnetel on uute kuurortide rida tekkinud piki Kariibi mere rannikut Cancunist lõuna poole.    Riviera Mayaks nimetatakse 130 km pikkust rannajoont Cancunist Tulumini. See on ideaalilähedane puhkusekoht, mis pakub puhkajatele uskumatuid võimalusi.